Petición · Pedimos para Xesús Mato a Medalla Castelao · Change.org\nPedimos para Xesús Mato a Medalla Castelao\nConcello de Paradela ha iniciado esta petición dirigida a Vicepresidencia da Xunta de Galicia\nTemos en Galicia un home especial que responde ao nome de Xesús Mato, que agora ten 85 anos e reside en Portomarín, no Camino a Compostela, dedicado a atender a familiares maiores, oficiar a Misa do Peregrino, e atender aos numerosos amigos que o consideramos un xigante da Igrexa, da Cultura e de Galicia.\nAlguén do Orfeón Lucense tivo a idea, e o coro pediulle ao Concello de Paradela que solicitase esa Medalla, sendo aprobado por unanimidade.\nPara arroupar esa petición, pedimos adhesións de xentes que coñecen, queren e admiran a Xesús Mato; adhesións que poden ser remitidas ao Concello de Paradela (concello.paradela@eidolocal.es), ou expresadas a través desta Web.\nPara quen non saiba ao detalle a dedicación de Mato, velaquí un pequeño achegamento á súa traxectoria. Os moitísimos amigos do PADRE MATO quedámosvos moi agradecidos.\nQuen é Xesús Mato?\nXesús Mato Mato, crego, musicólogo e escritor, naceu en 1932 en Paradela (Lugo).\nNa súa primeira parroquia, Lalín, foi profesor de filosofía, música e relixión; fundou e dirixiu a Polifónica de Lalín, creou e dirixíu Radio Popular de Lalín, impulsando a construción de vivendas para xente humilde.\nEn Lugo foi redactor e asesor relixioso de Radio Popular, Director espiritual e asesor do Colexio Menor Feminino do Bispado, e Delegado de Medios de Comunicación da Diocese, ata que en 1983 elixiu servir media ducia de parroquias nas montañas do Cebreiro durante un cuarto de seculo.\nCreou e foi o primeiro Coordinador de Auxilia-Lugo para a promoción dos minusválidos. Fusionando dous coros xuvenís que dirixía fixo nacer Fuxan os Ventos (canción con letra e música de Mato), que chegou ao máis alto da música galega. Creou “Galicia canta ó Neno" que rescatou a canción e música tradicional do Nadal en Galicia e espallouna por todo o país. Dirixíu o Orfeón Lucense, coro da Catedral de Lugo.\nDesde 1970 colabora en diversos medios, participa en tertulias e pronunciou centos de conferencias. Ten recollido milleiros de cantos populares galegos, efectuou numerosos arreglos e transcricións musicais, escribiu letras e compuxo músicas como a canción “Mencer”.\nPolo seu traballo e servizo aos demáis foi “Lucense do ano” (1991), Premio Moncho Valcarce (1998), Premio de Cultura Tradicional María Castaña ou Premio de Xornalismo Belén de Begonte (2009).\nO Concello de Paradela, por unanimidade, nomeuno Fillo Predilecto en 2005. En 2009, cen dos seus amigos dedicáronlle o libro-homenaxe “Mato sono ío…” (Eu son o tolo), conformando un conxunto de visións que reflicten a medida humana e a dimensión xigante de Xesús Mato.\nDoy mi consentimiento para compartir mi nombre y dirección de correo electrónico con Concello de Paradela, a fin de mantenerme informado/a sobre esta campaña y otras.


O Pleno do Concello da Coruña condena a represión en Nicaragua - Coordinadora Galega de ONG para o Desenvolvemento\nImaxe do Pleno do Concello de A Coruña do 10 de decembro.\nOnte, 10 de decembro, Día dos Dereitos Humanos, o Pleno do Concello da Coruña aprobou unha moción de condena á represión que está a exercer o goberno de Nicaragua contra a súa poboación e, en especial, contra as persoas defensoras de dereitos humanos. A moción foi aprobada cos votos a favor de Marea Atlántica, o PSOE e o PP e a abstención do BNG.\nO texto da moción foi proposto pola Coordinadora Galega de ONGD, quen estivo traballando xunto ás organizacións da cidade de Coruña con presencia en Nicaragua e persoas nicaraguanas autoconvocadas que residen na cidade. O Pleno deu luz verde a unha moción que solicita ao goberno de Nicaragua que responda ás recomendacións feitas pola Comisión Interamericana de Dereitos Humanos (CIDH) e o Alto Comisionado das Nacións Unidas para os Dereitos Humanos (ACNUDH) que instan ao cesamento inmediato da violencia contra a poboación civil. Tamén insta ao goberno español “a incidir nos organismos internacionais para que se free a escalada de violencia, se investiguen os feitos acontecidos e se depuren responsabilidades con ánimo de restablecer a democracia no país, de forma transparente, duradeira e con garantías”, así como a “estudar formas de atención que integren unha política local de acollida para os e as nicaraguanas que chegan ao noso municipio”.\nSegundo datos da Asociación Nicaraguana pro Dereitos Humanos, ata o 20 de outubro de 2018 contabilizáronse 528 mortes, 4.102 persoas feridas de diversa gravidade e 1.609 persoas “secuestradas por grupos armados non autorizados pola lei para executar ordes de captura”. As solicitudes de asilo a países veciños (especialmente Costa Rica onde se contabiliza a chegada de máis de 25.000 persoas nicaraguanas desde que comezou o conflito) multiplicáronse de forma exponencial, perdéronse polo menos 347.000 postos de traballo entre os que se atopan os máis de 135 médicos que foron despedidos de forma ilegal e arbitraria, segundo a Asociación Médica Nicaraguana.\nNa moción, o Concello de A Coruña condena a violencia e a represión que se exercen sobre a cidadanía e expresa a súa profunda preocupación ante a vulneración dos dereitos humanos en Nicaragua, principalmente o dereito á vida e a libre expresión. E para iso solicita ao goberno de Nicaragua que responda as recomendacións feitas pola CIDH e o ACNUDH, entre os cales se atopan:\n● O cesamento inmediato da violencia contra a poboación civil.\n● O fin da fustrigación, a intimidación, a criminalización e calquera outro tipo de represalia contra as persoas que exercen o seu dereito de protesta.\n● Garantir á poboación nicaraguana o dereito de manifestación, liberdade de expresión, liberdade de prensa e garantías de reunión pacífica e participación política no país.\n● Asegurar que se leven a cabo investigacións independentes, imparciais, efectivas, exhaustivas e transparentes en relación coas denuncias de violacións aos dereitos humanos e abusos que ocorreron desde o 18 de abril de 2018.\n● Renovar o Diálogo Nacional de maneira inclusiva para alcanzar acordos baseados na democratización do país.\n● Instar o Goberno español a incidir nos organismos internacionais para que se free a escalada de violencia, investíguense os feitos acontecidos e depúrense responsabilidades con ánimo de restablecer a democracia no país, de forma transparente, duradeira e con garantías.\n● Instar o Goberno de Nicaragua, a través da súa Embaixada, a tomar medidas de forma inmediata para frear rotundamente a violencia e garantir o respecto cara aos dereitos humanos, especialmente, a desarticulación dos grupos parapoliciais, a protección dos dereitos fundamentais das persoas ameazadas e a colaboración coa comunidade internacional para investigar os feitos acontecidos.\n● Estudar formas de atención que integren unha política local de acollida as persoas nicaraguanas que chegan ao noso municipio.


CLUB ATLÉTICO SOBRADO XUVENTUDE: Gran victoria feminina, duras goleadas a senior e xuvenil\nGran victoria feminina, duras goleadas a senior e xuvenil\nA boa nova da xornada tróuxonola unha vez máis o equipo feminino, que disputou o partido que tiña aprazado fronte ó Fisober "B" e no que non andivo con titubeos. As xogadoras de Hassan rabiosas logo de inxusta derrota da semana pasada deron un puñetazo enriba da mesa e endosáronlle unha "manciña" o equipo de Vimianzo. 5-0 foi o resultado final no marcador e no que tiveron protagonismo en forma de gol María Seoane (2), Sara, Luci e Patricia Sánchez.\nO equipo xuvenil pola súa parte cuallou unha dolorosa goleada en Oleiros, 6-1 perdeu fronte o C.D. Obrero que viaxa 3º clasificado na táboa. O gol da honra marelo foi obra de Miguel Combo.\nPolo que respecta ó equipo senior pouco ou nada positivo que decir e moito negativo. Caeu goleado 1-5 nun partido para olvidar no que o Toques C.F. nos dou unha lección de como se afronta un derbi, como se loitan os balón aínda gañando sobrados e como de fácil é o fútbol cando non se anda con tonterías sobre o céspede. Mención especial a Bareto que saiu do Municipal de Sobrado con 4 goles no seu haber..., un auténtico xogadorazo.\nO C.A.S.X. afrontou o derbi coa baixa de homes clave no esquema de Fer como son o capitán Esteban, Alberto Gemelo ou Miguel Liboreiro, ademáis Carlos e Juan seguen lesionados e Pichi e Diego Fragío tampouco puideron ser da partida.\nUnha vez máis o técnico melidense inclinouse por un 5-3-2 con Cuadrado en portería, liña de 5 en defensa para Alejandro Gemelo e Iago nos laterais, Iván Cabado e Mario de centrais e Pirulo de libre, por diante deles Javi Lofre, Fran e Chino, e en punta David e Nacho. Para cambios Souto, Pablo Naveira e os xuvenís Maikel e Miguel Combo.\nNon houbo nada reseñable nos primeiros minutos de encontro onde houbo moito respeto entre ambos conxuntos e o mediocampismo foi o rei indiscutible desta primeira fase de encontro.\nO primeiro intento de gol chegaría no minuto 13 e correría a cargo do Atlético Sobrado nun bo lanzamento de Nacho que non chegou a acadar a rosca precisa para ir á portería defendida por David polo que o tiro saiu fora.\nNo minuto 20 chegaría o primeiro lanzamento do partido entre os tres paos, sería o Toques apor medio de Carril, o lanzamento atallaríao de xeito satisfactorio Cuadrado.\nA estrela do partido Bareto, tivo a súa primeira oportunidade de gol no minuto 23 pero o seu lanzamento logo da saida de un saque de curruncho foise fora.\nVolvería á carga o Atlético Sobrado no minuto 31 con un lonxano tiro de Fran que se iría fora de novo.\nDous minutos despois Nacho a piques estivo de profanar a meta visitante pero o porteiro David desbaratou a súa ocasión.\nDe novo a Makina Amarilla e desta volta Lofre tería tamén a súa oportunidade nun lonxano testarazo que atallou unha vez máis o porteiro visitante.\nNo minuto 40 chegaría a xogada que quen sabe se puido marcar o devir do encontro, Bareto logo de irse de dous rivais encara a Iván, este entra en plancha e o colexiado decreta penalti. Polo apreciado desde o banquiño Iván dalle o balón e en ningún momento o xogador pero personalmente, e pola forma na que encontrou o central eu tamén houbese pitado penalti. Sería o propio Bareto o encargado da execución da pena máxima, o lanzamento moi centrado foi suficiente para facer o 1-0.\nNo minuto 43 o Toques puido facer o segundo pero o seu interior Penka, pecou de individualista, nunha contra de 3 dianteiros contra 1 defensor optou por lanzar escorado en vez de pasar o esférico a algún dos seus compañeiros que estaban en franca posición de remate, o lanzamento do veloz extremo foise fora.\nCando pasaba un minuto do tempo de desconto chegaría o 0-2 a prol do Toques, nun remate de cabeza de novo de Bareto que lle gañou a posición a Iván e pillou a Cuadrado excesivamente adiantado. Nada máis sacar de centro o equipo local o colexiado do encontro decretou o tempo de lecer. Un descanso onde o C.A.S.X. chegou anímicamente moi tocado logo de encaixar dous goles regalados en 5 minutos.\nFer fixo un cambio de esquema e quixo revolucionar o partido cambiando de esquema pasando a xogar un 4-3-3 xa que non había nada que perder, dou entrada a Pablo Naveira, Maikel e Souto por Nacho, Mario e Iago.\nNada máis comezar a segunda metade outro xerro de auga fría nun error garrafal de Cuadrado cando un esférico manso se lle escapa das mans e lle queda franco a Nacho para que faga o 0-3\nChino quixo liderar a remontada local e ferido no orgullo o pichichi marelo quixo deixar o seu selo de calidade nunha excelente xogada persoal para finalizar con un gran golpeo raso pegado o pao visitante que acabaría en gol. De novo a distancia era de -2.\nNo minuto 53 a piques estivo o Toques de ampliar distancia con un lonxano lanzamento desde medio campo logo de ver a Cuadrado adiantado pero o lanzamento iríase fora.\nDe novo Chino case marca no minuto 56 nun córner moi pechado que quitou a defensa visitante na liña de gol.\nIntentaríao de novo un activo Fran que foi do mellor dos marelos na tarde de onte no minuto 58 con outro suave tiro que atallou David sen problemas.\nA réplica daría Bareto no minuto 60 con un disparo que se foi fora.\n4 minutos chegaría o 1-4, Bareto firmaba o seu hat-trick logo de gañar nunha poderosa carreira a Pirulo e seu chut sorprendeu de novo a Cuadrado.\nChino seguía insistindo e a pìques estivo de reducir de novo diferencia pero o seu lanzamento saiu lambendo o pao dereito da portería toquense.\nNo minuto 78 o Toques andivo cerca do gol con outro gran disparo que saiu preto da rede do Atlético Sobrado.\nMiguel Combo que entrou coma recambio de Fran tivo tamén a súa oportunidade no minuto 85, o lanzamento unha vez máis saiu fora.\nA última oportunidade do C.A.S.X. tería Chino nunha falta que saiu moi desviada. Nese mesmo minuto, o 86 chegaría o golazo da tarde, de novo Bareto firmaba un poker logo de executar unha gran vaselina que sorprendeu a un adiantado Cuadrado.\nCon esta victoria o Toques presenta as súas credenciais para o ascenso de categoría, ogallá teñan sorte os nosos veciños. Polo que respecta a nos, unha vez máis non temos término medio, tanto lle presentamos batalla o líder Boimorto e empatamos os dous partidos co segundo clasificado o Abellá, como non nos presentamos -como aquel que di o outro- contra Cire e Toques. En fin, para a semana nova afronta fronte a SD Pontecarreira. Agardemos que o equipo lave a imaxe.\nAgora máis que nunca FORZA CASX!!!\nPublicado por Unknown en 7:01 p.m.


Home Cartafol Hip Hop Malandrómeda\nMalandrómeda naceu coma un dúo a finais do 2005 despois das colaboracións entre os seus compoñentes, Caldeirada e Hevi, cun par de temas para un programa de radio. Nesta primeira etapa da súa andaina con 3 discos publicados, os rapeiros composteláns comezaron a demostrar que o hip-hop é moito máis variado do que nos queren deixar ver, ao igual que o fan nas outras bandas das que formaron parte, como Non Residentz, Fluzo ou Foddiebarbaconna.\nPioneiros, vangardistas e con calidade, Malandrómeda mostrou o mellor destes dous rapeiros nos seus traballos, Os estranos sempre traen malas novas, 2006, Chegan tarde EP, 2006, e o maxi single que presentaron no 2011, Que nos leve pra diante, (Autoproducido, 2011), composto por dous temas novos aos que se engaden dúas remisturas de Kaze e Mou deses temas, ademais dunha pista instrumental e unha de batalla.\nMalandrómeda ao vivo no Aturuxo, 2018. Ese ano, o Hevi xirou acompañado dunha pequena banda. FOTO: Xabicas\nDespois da publicación do maxi single no 2011 a banda entra nun período de inactividade que racha no 2016 coa publicación simultánea no selo discográfico Matapadre de 2 discos, Os corenta e oito nomes do inimigo e mais Cada can que lamba o seu carallo. Nesta segunda etapa, o Master do Son substitúe a Caldeirada nos pratos. Os traballaron acadaron un grande éxito, e mesmo foron escollidos mellor álbum estatal do 2016 pola revista Rockdelux.\nEn Taragoña no 2012, Hevi ao micro e Caldeirada aos pratos\nO éxito do disco duplo do 2016 levouno a un feixe de festivais. Aquí, no Revenidas. Hevi co Master do Son\nNo 2018, coa formación con que o Hevi xirou ese ano\nOs corenta e oito nomes do inimigo (Matapadre, 2016)\nhttp://matapadre.bandcamp.com/album/os-corenta-e-oito-nomes-do-inimigo" mce_href="/Os" target="_blank">http://matapadre.bandcamp.com/album/os-corenta-e-oito-nomes-do-inimigo">Os corenta e oito nomes do inimigo by Malandrómeda\nCada can que lamba o seu carallo (Matapadre, 2016)\nhttp://matapadre.bandcamp.com/album/cada-can-que-lamba-o-seu-carallo" mce_href="/Cada" target="_blank">http://matapadre.bandcamp.com/album/cada-can-que-lamba-o-seu-carallo">Cada can que lamba o seu carallo by Malandrómeda\nQue nos leve pra diante (Autoproducido, 2011)\nChegan tarde (2006)\nhttp://malandromeda.bandcamp.com/album/chegan-tarde" mce_href="/Chegan" target="_blank">http://malandromeda.bandcamp.com/album/chegan-tarde">Chegan Tarde by Malandrómeda\nOs estranos sempre traen malas novas (2006)\nAccede ás descargas de Malandrómeda\nMalandrómeda no Aturuxo (06/05/18) (Novas/Concertos)\nMáis unha vez, pasamos o alto da Portela para nos achegar até o Aturuxo de Bueu. Desta volta a razón era o concerto de Malandrómeda, que volvía por terras do Morrazo coa súa flamante banda a nos mostrar como lle aq ...\nLiberando mentes, novo EP de SonDaRúa (Novas/Discos)\nSondarúa, Hugo Guezeta e Álex Arnoso, veñen de presentar novo EP, Liberando mentes. 5 temas poderosos que manteñan a liña incisiva nas letras á que nos teñen afeitas, desta volta con producións do propio Álex Ar ...\nDanse a coñecer os finalistas dos IV Premios Martín Códax (Outras novas/Novas)\nNa Festa dos Nomeados que está a ter lugar agora mesmo nas adegas Martín Códax de Cambados déronse a coñecer os finalistas das distintas categorías dos Premios da Música Martín Códax. Por terceira vez consecutiv ...\nMalandrómeda e outras herbas galegas que triunfan fóra (Novas/Discos)\nXa alá onde vai o 2016, pero aínda non falaramos en GZmúsica da grande acollida que tiveron os dous novos discos que Malandrómeda presentou o pasado ano. Despois dun período de silencio, a volta do Hevi -acompañado ...\nTodo a punto para o Revenidas 2016 (Novas/Festivais)\nSardiñas, praia e rock'n'roll. Velaí a proposta da décimoterceira edición do Festival Revenidas de Vilaxoán, que ha botar andar en apenas 24 horas nesta vila mariñeira. Figuras internacionais da calidade de Gabriel ...\nRevenidas presenta a súa 13ª edición (Novas/Festivais)\nA praia do Preguntoiro acolleu onte a presentación da décimo terceira edición do Revenidas. Sobre a area na que descansarán as festivaleiras entre noite e noite de concertos, organización e autoridades debullaron a ...\nFamilia Caamagno no Salason (08/04/16) (Novas/Concertos)\nA primavera veu cargada de concertos no Morrazo. Andamos polos locais que manteñen programación estable -e variada- na bisbarra, ollando moita cousa boa. Xa vos falamos do concerto de Malandrómeda no Labranza e hoxe a ...\nMalandrómeda no Labranza de Meiro (18/03/16) (Novas/Concertos)\nMalandrómeda parou no Morrazo, no Bar Labranza da aldea de Meiro, para presentar os seus dous novos discos. Foi o pasado 18 de marzo e por alí estiveron Lety GF e C. Gende para facer esta crónica. Hip Hop do melloriñ ...\nVHS do futuro, novo videoclip de Malandrómeda (Novas/Grupos)\nXa falta menos para gozarmos cos dous novos discos de Malandrómeda, a última fin de semana de febreiro será o momento. Polo de agora, podemos matar o mono con este seu novo videoclip, VHS do futuro, que veñen de pres ...


Alternativa Vaivén - 27 abril 2019 - Centro Xuvenil Abertal\nAlternativa Vaivén - 27 abril 2019\nData de publicación: 27 Abril 2019\nO AndainaRail daba comezo na estación de ferrocaril de Abertal para chegar, con algún que outro mareado, á estación de Cannes. Famosos e famosas, directores de cine, camarógrafos, técnicas de imaxe e son, enchían a sala andaina nada máis poñer o pe nesta fermosa cidade. Co billete de tren con "escenitas" incluídas, decidiron cambialo por outra viaxe e destino mellor, ao estilo de Xesús.\nSaltimbanquis rematara o anterior trimestre cunha votación e hoxe por fin descubrían ese resultado. Gozarían por votación popular dun trimestre de...... artes!!! E como a música amansa as fieras, comezaron por ela. Diversos estilos encheron a sala laranxa e incluso o patio de música, baile e bo rollo. Xa no tempo da corda descubriron que a música é un bo vehículo para a oración, a tranquilidade, etc.


O Pino recibe o Nadal esta fin de semana cunha gran festa con xogos, obradoiros e espectáculos - O Pino\nYou are here: Home / Cultura / O Pino recibe o Nadal esta fin de semana cunha gran festa con xogos, obradoiros e espectáculos\nO Pino recibe o Nadal esta fin de semana cunha gran festa con xogos, obradoiros e espectáculos\nA cativada poderá aprender a facer un canón de confeti e adornos navideños //\nO sábado haberá sesión de títeres co Apalpador como protagonista //\nAs persoas adultas poderán participar nun encontro de calceta e ganchillo e nun taller de macramé //\nO domingo acenderase a árbore do Concello con chocolatada e as panxoliñas do grupo Os Viqueiras //\nO Pino recibe o Nadal esta fin de semana cunha gran festa para todos os públicos que se celebrará nunha carpa cuberta fronte ao Concello e contará con xogos tradicionais, obradoiros, un encontro de calceta e ganchillo, unha sesión de títeres ou música.\nA III Festa do Nadal do Pino desenvolverase este sábado e domingo. Ámbolos días, dende as catro ata as sete da tarde, a rapazada poderá gozar de diferentes xogos e de globoflexia. Ademais poderá aprender a facer un canón de confeti e adornos para a árbore de Nadal en senllos obradoiros programados para o sábado e o domingo. Como fin de festa, ás 19.30 horas, o primeiro día terán flocos de millos para asistir á sesión de títeres O Apalpador e a nena sen medo a cargo de A Xanela do Maxín e para o segundo está programado o encendido da árbore de Nadal do Concello. Haberá chocolatada, churros e panxoliñas da man do grupo Os Viqueiras.\nAs persoas adultas, pola súa parte, teñen o sábado unha Quedada Tecedora para reunir aos amantes da calceta e do ganchillo arredor dunha taza de café e uns contos, mentres que o domingo poderán participar nun obradoiro de macramé. Este último ten un custo de 25 euros e límite de prazas, polo que é necesaria inscrición chamando ao teléfono 981 511 065 ou mandando un mail a cultura@opino.gal.\nO Pino celebra tamén nestas datas o seu oitavo Nadal Benéfico co obxectivo de axudar as familias máis vulnerables do municipio. Entre o 1 de decembro e o 31 de xaneiro, todas aquelas persoas que queiran colaborar poden deixar alimentos non perecedoiros e produtos de hixiene persoal e de limpeza no centro sociocultural Luis Seoane e os supermercados Dia, Eroski e Onda.\nO departamento de Servizos Sociais do Concello irá repartindo ao longo do ano todos os artigos que se recollan entre aquelas familias que máis o necesiten.


Cookies - Canle Ribeira Sacra\nUnha cookie é un ficheiro que se descarga no teu computador ao acceder a determinadas páxinas web. As cookies permiten ás páxinas web, entre outras cousas, almacenar e recuperar información sobre os hábitos de navegación da persoa usuaria ou do seu equipo e, dependendo da información que conteñan e da forma en que utilice o seu equipo, poden utilizarse para recoñecela.\nCookies técnicas: Son aquelas que permiten a navegación a través dunha páxina web, plataforma ou aplicación e a utilización das diferentes opcións ou servizos que nela existan como, por exemplo, controlar o tráfico e a comunicación de datos, identificar a sesión, acceder a partes de acceso restrinxido, lembrar os elementos que integran un pedido, realizar o proceso de compra dun pedido, realizar a solicitude de inscrición ou participación nun evento, utilizar elementos de seguridade durante a navegación, almacenar contidos para a difusión de vídeos ou son ou compartir contidos a través de redes sociais.\nCookies de personalización: Son aquelas que permiten ao usuario acceder ao servizo con algunhas características de carácter xeral predefinidas en función dunha serie de criterios no terminal da persoa usuaria. Por exemplo o idioma, o tipo de navegador a través do cal accede ao servizo, a configuración da ubicación desde onde accede ao servizo, etc.\nCookies de análise: Son aquelas que permiten ao/á responsable das mesmas, o seguimento e análise do comportamento das persoas usuarias dos sitios web aos que están vinculadas. A información recollida mediante este tipo de cookies utilízase na medición da actividade dos sitios web, aplicación ou plataforma e para a elaboración de perfís de navegación das persoas usuarias dos devanditos sitios, aplicacións e plataformas, co fin de introducir melloras en función da análise dos datos de uso que fan do servizo.\nCookies publicitarias: Son aquelas que permiten a xestión, da forma máis eficaz posible, dos espazos publicitarios que, no seu caso, o equipo de edición incluíse nunha páxina web, aplicación ou plataforma desde a que presta o servizo solicitado en base a criterios como o contido editado ou a frecuencia na que se mostran os anuncios.\nCookies de publicidade comportamental: Son aquelas que permiten a xestión, da forma máis eficaz posible, dos espazos publicitarios que, no seu caso, o equipo de edición incluíse nunha páxina web, aplicación ou plataforma desde a que presta o servizo solicitado. Estas cookies almacenan información do comportamento das persoas usuarias obtida a través da observación continuada dos seus hábitos de navegación, o que permite desenvolver un perfil específico para mostrar publicidade en función do mesmo.\nSe prefires non habilitar as cookies, podes bloquealas ou eliminalas no teu navegador:


A primeira escola infantil en entramado lixeiro en 3D de España ten selo porriñés - Metropolitano\nA primeira escola infantil en entramado lixeiro en 3D de España ten selo porriñés\nA primeira escola infantil en entramado lixeiro en 3D de toda España ten selo porriñés. A empresa EnPezas, sita no polígono industrial A Granxa, é pioneira neste sistema construtivo modular que acorta prazos, reduce a inversión económica e permite falar de arquitectura ecolóxica e instalacións eficientes.\nO alcalde do Porriño, Alejandro Lorenzo, visitou as instalacións da empresa acompañado polo seu co-CEO e co-fundador, Alejandro J. Bacelo, onde se estaban a dar os últimos pasos para finalizar unha escola infantil modular en 3D que se instalará en Cantabria. Onte cargáronse 5 camións, que esta noite chegarán a destino para comezar a montaxe, que está previsto finalizar na mañá do venres.\n“Trátase dunha gardería modular de entramado lixeiro de madeira de 180 m2, á cal optamos por licitación pública”, explicou Alejandro J. Bacelo, “Os tempos da escola infantil en fábrica foron de 1 mes e 15 días e xunto co traslado, instalación e remate acumulamos un tempo de obra final de 3 meses”\nCon estas cifras, podemos asegurar que EnPezas é quen de edificar en fábrica 2000 m2 ao año en construción 3D. Ademais, construíse cunha alta eficiencia enerxética, clasificación A, con chan radiante, aerotermia, fiestras de aluminio , recuperador de calor e fachada ventilada de altas calidades.\n“A edificación modular en entramado lixeiro é garantía de rapidez, versatilidade e eficiencia enerxética”, asegurou o alcalde, Alejandro Lorenzo, “Unha fórmula pioneira que temos o orgullo de poder dicir que é un porriñés e dende O Porriño quen a implementa no noso país. Unha vez máis somos exemplo de innovación e vangarda”.\nEnPezas creouse en xaneiro do ano 2020 no Porriño. Tras desempeñar a súa profesión como arquitecto técnico en varias empresas do sector da vivenda industrializada e ver a alta demanda do mercado fronte á pouca oferta, Alejandro J. Bacelo decidiu asociarse co seu pai que, tiña unha construtora tradicional e coincidía con él en que o modelo actual da construción non era sostible.\n“Tiñamos que apostar pola madeira máis a industrialización”, conclúe Alejandro J., “Na actualidade contamos cun cadro de persoal de 7 traballadores en nómina e con previsión de incorporar máis persoal nos próximos meses. Somos proxectistas, constructora e dirección facultativa todo nun. Seguiremos traballando e crecendo”.\nCorreos amplía a 7.757 puestos indefinidos su mayor convocatoria de empleo en décadas


"Los labios apretados", novo documental sobre os movementos mineiros. Axenda | Concello de Carballo\nInicio Carballo ao día Axenda "Los labios apretados", novo documental...\n"Los labios apretados", novo documental sobre os movementos mineiros\nXoves 26 de maio do 2022 20.00 horas - Biblioteca Rego da Balsa Cultura\nA Concellaría de Cultura organiza, arredor do 1º de maio, un ciclo de documentais sobre o movemento obreiro nas cuncas mineiras. Precisamente este ano conmemórase o 60º aniversario da folga mineira de Asturias de 1962, que durou dous meses e que serviu coma detonante para outras folgas en todo o territorio nacional que mobilizaron a máis de 300.000 obreiros.\nLos labios apretados é un documental baseado nos feitos sucedidos durante a revolución de 1934.\nSinopse: En 2005, Sergio, o fillo dun mineiro asturiano emprende unha viaxe a Bos Aires sen saber que, en paralelo, inicia outra viaxe: a da memoria. Alí descobre un acontecemento histórico de talla mundial que ocorreu á beira da súa casa: a revolución de Asturias de 1934. E en ningunha clase de Historia lle contaran nada… O mozo navega a ámbolos dous lados do océano perseguindo o ronsel daquela revolución, que, aínda que escoitou nomear algunha vez aos anciáns do seu pobo natal, descoñece por completo.\nA entrada é libre e de balde ata completar aforo.


Orde do DOG nº 176 do 2016/9/15 - Xunta de Galicia\nDOG Núm. 176 Xoves, 15 de setembro de 2016 Páx. 42453\nEXTRACTO da Orde do 1 de setembro de 2016 pola que se aproban as bases e se procede á convocatoria de axudas para a matrícula nun máster universitario oficial, destinadas a titulados/as universitarios/as en situación de desemprego, para o curso 2016/17.\nA contía da bolsa cubrirá o importe correspondente a 60 créditos de primeira matrícula do máster universitario segundo os prezos públicos establecidos no anexo do Decreto 80/2016, do 23 de xuño, polo que se fixan os prezos correspondentes aos estudos conducentes á obtención de títulos universitarios de carácter oficial e validez en todo o territorio nacional no ensino universitario para o curso 2016/17 (DOG núm.131, do 12 de xullo).\nPara os incluídos no punto 1.3 do anexo do decreto, a contía máxima asignada será de 1.788,6 € para os da epígrafe A) e de 1.215 € para os da epígrafe B).\nPara os incluídos no punto 1.4 do anexo do decreto, a contía máxima asignada será de 1.881,6 € para os da epígrafe A) e de 1.296,6 € para os da epígrafe B).


DOG Núm. 71 Xoves, 14 de abril de 2005 Páx. 6.079\nA Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia configura na sección 1ª do capítulo I, no capítulo II e no capítulo III o réxime xeral de aplicación das taxas, prezos públicos e prezos privados respectivamente, remitindo determinados aspectos a normas de carácter regulamentario.\nEste decreto pretende desenvolver estes aspectos sinalados na norma legal á luz da recente modificación do sistema tributario levado a cabo pola Lei 58/2003, do 17 de decembro, xeral tributaria.\nO decreto estrutúrase en oito títulos. O título I recolle unha serie de disposicións que son comúns a todos os instrumentos financeiros. O título II dedícase á regulamentación da xestión de taxas e prezos, estruturándose en tres capítulos, de forma que o primeiro establece unha serie de disposicións comúns, o segundo regulamenta as especialidades da xestión das taxas respecto da regulamentación xeral en materia tributaria, establecendo con carácter xeral a obriga de autoliquidación, e o terceiro regulamenta a xestión do cobro dos prezos. O título III regulamenta as especialidades necesarias en materia de recadación de taxas e de prezos. Os títulos IV e V determinan os órganos competentes para a inspección dos instrumentos e para o exercicio da potestade sancionadora respectivamente e remítense á normativa tributaria cadanseus procedementos. O título VI dispón as normas correspondentes aos procedementos de revisión. O título VII establece as competencias para a realización do control\ninterno. O decreto dedica o seu último título, o VIII, á normativa aplicable para o uso das tecnoloxías en materia de aplicación de taxas e prezos na Comunidade Autónoma de Galicia.\nEsta disposición foi sometida ao trámite de audiencia aos cidadáns ao que se refire o artigo 24.1º da Lei 50/1997, do 27 de novembro, do Goberno, mediante a petición do ditame do Consello Económico e Social de Galicia.\nNa súa virtude, facendo uso do disposto na disposición derradeira terceira da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, por proposta do conselleiro de Economía e Facenda, oído o Consello Consultivo de Galicia e previa delibe\nración do Consello da Xunta de Galicia, na súa reunión do día sete de abril de dous mil cinco,\n1. Este decreto ten por obxecto a regulación da aplicación das taxas e prezos da Comunidade Autónoma de Galicia.\n2. A aplicación das taxas e dos prezos da Comunidade Autónoma de Galicia comprende todas as actividades administrativas dirixidas á información e asistencia aos obrigados ao pagamento dos instrumentos financeiros e á xestión, inspección e recadación, así como as actuacións dos obrigados no exercicio dos seus dereitos ou en cumprimento das súas obrigas.\n3. A aplicación das taxas e dos prezos da Comunidade Autónoma de Galicia desenvolverase mediante os procedementos administrativos de xestión, inspección, recadación e os demais previstos neste decreto e na normativa correspondente.\n4. A consellería competente en materia de facenda promoverá a axilidade, a simplificación, a descentralización, así como a coordinación administrativa nos procedementos de aplicación das taxas e dos prezos.\nPara os efectos deste decreto e a súa normativa de desenvolvemento, entenderase por:\n1. Suxeito activo: os órganos da Administración xeral, os seus organismos autónomos e as entidades de dereito público dependentes ou que estean vinculadas a calquera destes, enmarcables todos eles dentro da Administración pública da Xunta de Galicia, que concedan a utilización privativa, a ocupación ou o aproveitamento especial do dominio público da Comunidade Autónoma de Galicia, subministren o ben, presten o servizo ou realicen a actividade gravada.\n2. Suposto de feito: calquera concesión de permisos de ocupación temporal, concesións administrativas ou calquera outras autorizacións, cuxo obxecto sexa a utilización privativa, ocupación ou aproveitamento especial do dominio público da Comunidade Autónoma de Galicia, entrega de bens, realización de actividades ou prestación de servizos realizada polos suxeitos activos aos que se refire o punto anterior e gravada ou susceptible de ser gravada por un instrumento financeiro.\n3. Servizo xestor: o suxeito activo que teña a competencia para realizar a xestión do instrumento financeiro correspondente, consonte co disposto no título II deste decreto.\n4. Interesado: o suxeito pasivo dunha taxa ou o obrigado ao pagamento dun prezo.\nArtigo 3º.-Obrigas xestoras.\n1. As relacións que xurdan na aplicación das taxas e prezos entre a consellería competente en materia de facenda e os suxeitos activos dos instrumentos financeiros dependentes de cada consellería, realizaranse a través dun interlocutor nomeado para tal efecto pola consellería correspondente, sen prexuízo das actuacións que se poidan levar de forma individualizada con cada un deles.\n2. Todos os servizos xestores de taxas e prezos deberán levar rexistros separados de ingresos e gastos nos que incorran na realización dos supostos de feito. A estrutura destes rexistros establecerase por orde do conselleiro competente en materia de facenda.\n3. O órgano xestor quedará obrigado a:\n-Remitir no mes de febreiro de cada ano información anual agregada respecto do contido dos rexistros de ingresos e gastos incorridos na realización dos supostos de feito gravados polos instrumentos financeiros no ano inmediato anterior consonte co formato establecido por orde do conselleiro competente en materia de facenda.\n-Conservar os xustificantes de ingreso dos instrumentos financeiros nos expedientes correspondentes, así como os xustificantes das bonificacións, exencións ou non suxeicións aplicadas.\n-Someterse aos plans ou controis que poida desenvolver a consellería competente en materia de facenda, prestando a debida colaboración. Para estes efectos poderá contar coa axuda e colaboración da Inspección de Servizos da Xunta de Galicia.\n-Formular as propostas de establecemento de novos instrumentos financeiros, así como o incremento das tarifas dos xa establecidos, sempre que non se trate da actualización á que se refire o artigo 15.6º da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, acompañados dunha memoria económica que poderá axustarse ao modelo que aprobe por orde o conselleiro competente en materia de facenda.\n4. A dirección xeral competente en materia de ingresos de dereito público e a Intervención Xeral serán os encargados de comprobar no ámbito das súas competencias, o cumprimento polos órganos xestores das normas ditadas pola consellería competente en materia de facenda, en relación coa aplicación das taxas e dos prezos da Comunidade Autónoma de Galicia.\nActuacións e procedementos de xestión\nA xestión das taxas e dos prezos públicos consiste no exercicio de todas aquelas funcións administrativas conducentes á súa liquidación, e máis todas aquelas establecidas pola normativa tributaria, cando esta sexa aplicable.\n1. Con carácter xeral, a xestión e a liquidación de cada instrumento financeiro corresponderalles aos suxeitos activos que realicen o suposto de feito.\n2. A competencia territorial virá determinada en función do lugar no que radique a oficina xestora que realice o suposto de feito.\nAs actuacións e procedementos de xestión iniciaranse:\na) De oficio polo órgano competente para a xestión.\nb) Por iniciativa do interesado, mediante solicitude, comunicación, autoliquidación ou calquera outra declaración.\nA proposta de resolución será notificada con carácter previo á resolución concedendo un prazo de 10 días para que o interesado presente cantas alegacións estime oportunas. Transcorrido o prazo sinalado anteriormente sen que o interesado presentase alegación ningunha, entenderase notificada a resolución para todos os efectos o día seguinte ao do vencemento do devandito prazo.\nOs procedementos de xestión deberán finalizar nun prazo non superior a 6 meses. Se transcorrido este prazo non se notificou a resolución correspondente entenderase caducado o procedemento iniciado, sen que iso obste a exixencia do dereito correspondente durante o prazo de prescrición.\nArtigo 9º.-Depósito previo.\n1. Por orde do conselleiro competente en materia de facenda estableceranse os supostos nos que se poderá exixir o depósito previo total ou parcial de cada un dos instrumentos financeiros que sexan de aplicación.\n2. O depósito previo incluirá, se é o caso, os impostos correspondentes.\n3. O depósito previo será tido en conta á hora de practicar a liquidación do instrumento financeiro correspondente, de forma que, se o resultado final da liquidación fose negativo, a cantidade resultante devolverase de oficio.\nArtigo 10º.-Práctica da liquidación.\n1. A liquidación é o acto resolutorio mediante o cal o órgano competente da administración realiza as operacións de cuantificación necesarias e determina o importe da débeda debida á Facenda pública galega ou, se é o caso, o importe que resulta para devolver ao interesado.\n2. As liquidacións practicaranse atendendo a verdadeira natureza do suposto de feito e as normas reguladoras destes.\nArtigo 11º.-Normativa aplicable.\nAos procedementos de xestión de prezos públicos seralles de aplicación a normativa tributaria de forma supletoria.\n1. Agás os supostos previstos nos puntos 4 e 5 deste artigo, as taxas serán obxecto de autoliquidación polo suxeito pasivo, debendo achegar os xustificantes pertinentes nos casos nos que aplique bonificacións ou alegue exencións.\n2. Os órganos xestores deberán comprobar as declaracións-liquidacións presentadas, así como os xustificantes achegados polo interesado para facer valer a aplicación de bonificacións ou exencións, e practicar, se fose procedente, a correspondente liquidación.\n3. De igual xeito, poderán ditar liquidación provisional de oficio cando os elementos de proba que consten no seu poder, poñan de manifesto a realización dun suposto de feito ou a existencia de elementos deste que non foran declarados, ou a existencia de elementos determinantes da contía da débeda tributaria distintos aos declarados.\n4. Serán obxecto de liquidación por parte do órgano xestor:\na) A taxa exixible pola prestación do servizo de sinalamento e inspección de toda clase de aproveitamentos en montes catalogados e non catalogados, a que se refire o subpunto 13 do punto 05 do anexo 2 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia.\nb) As tarifas portuarias aplicables nos portos e instalacións competencia da Comunidade Autónoma de Galicia, relacionadas no punto 99 do anexo 3 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia.\nc) A taxa exixible pola utilización privativa, ocupación ou aproveitamento especial do dominio público portuario, a que se refire o punto 02 do anexo 5 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia.\n5. A exacción da taxa por servizos profesionais, modalidade de actuacións profesionais, denominada «dirección e inspección de obras realizadas mediante contrato», a que se refire o número 03 do anexo 3 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia realizarase mediante retención directa no momento do pagamento de cada unha das certificacións.\nArtigo 13º.-Notificación de liquidacións de taxas.\n1. A liquidación das taxas deberá ser notificada ao suxeito pasivo nos termos previstos na Lei xeral tributaria, incluíndo ademais da expresión dos elementos aos que se refire a normativa tributaria, os seguintes:\na) Os impostos correspondentes debidamente desagregados ou a expresión IVE incluído, se é o caso.\nb) Carta de pagamento, se é o caso.\n2. Cando a notificación houbera de facerse mediante comparecencia, consonte co disposto na Lei xeral tributaria, citarase ao suxeito pasivo ou ao seu representante por medio de anuncios que se publicarán no Diario Oficial de Galicia os días 5 e 20 de cada mes, ou no primeiro diario oficial seguinte cando estes días cadren con sábado ou día inhábil. Así mesmo, poderán expoñerse estes anuncios nas oficinas do órgano xestor que ditou o acto, na delegación territorial da consellería competente en materia de facenda que consonte co artigo 16º deste decreto sexa competente para a recadación da débeda ou na páxina web da citada consellería no seu taboleiro de anuncios.\nArtigo 14º.-Notificación de liquidacións de prezos.\n1. Cando a Administración pública realice a liquidación dos prezos públicos, a factura correspondente será notificada contendo, en todo caso, os seguintes elementos:\na) Identificación do debedor.\nb) Natureza do ingreso.\nc) Elementos básicos que configuran a débeda, con indicación das normas no que se sustente.\nd) Os impostos correspondentes debidamente desagregados ou expresión IVE incluído, se é o caso.\ne) Os medios de impugnación que procedan, indicando os prazos e órganos perante os cales se pode interpoñer.\nf) Lugar, prazo e medios de pagamento da débeda.\ng) Carta de pagamento correspondente.\n2. A xestión do cobramento do resto dos prezos documentarase en facturas que se adecuarán ao establecido ao respecto pola normativa do Estado, nas que figurarán, se é o caso, os impostos correspondentes debidamente detallados, ou a expresión IVE incluído. A entrega das facturas terá efectos de notificación.\nArtigo 15º.-A xestión recadadora.\n1. A recadación das taxas e dos prezos consiste no exercicio de todas aquelas funcións administrativas conducentes ao seu cobramento.\n2. A recadación poderase realizar:\na) Para as taxas e prezos, en período voluntario, mediante o pagamento ou cumprimento voluntario do interesado nos prazos previstos no artigo 20º deste decreto.\nb) En período executivo, a recadación das taxas e dos prezos públicos, efectuarase coercitivamente, por vía de constrinximento sobre o patrimonio do obrigado que non cumprise a obriga ao seu cargo en período voluntario.\n1. A xestión recadatoria da Facenda pública de Galicia, tanto da Administración xeral da Comunidade Autónoma como dos seus organismos autónomos e entidades de dereito público dependentes ou que estean vinculadas á Administración pública da Xunta de Galicia, corresponde á consellería competente en materia de facenda e a levarán:\na) En período voluntario, os órganos da consellería competente en materia de facenda e dos organismos autónomos e das entidades que teñan atribuída a xestión dos correspondentes instrumentos financeiros.\nb) En período executivo, os órganos da consellería competente en materia de facenda, cando se trate de taxas e prezos públicos da Facenda pública de Galicia, dos organismos autónomos e das entidades de dereito público dependentes ou que estean vinculadas á Administración pública da Xunta de Galicia.\n2. No entanto, cando a natureza do ingreso, a súa especial incidencia ou circunstancias do caso concreto así o aconsellen, os órganos de recadación da consellería competente en materia de facenda poderán asumir a xestión recadatoria en período voluntario dos recursos dos organismos autónomos e entes públicos.\n3. A competencia territorial atribuirase á delegación territorial da consellería competente en materia de facenda da capital de provincia na que radique a oficina xestora que realice o suposto de feito gravado.\nArtigo 17º.-Lugar do pagamento.\n1. O pagamento das débedas haberá de realizarse nas contas restrinxidas de recadación abertas nas entidades financeiras autorizadas pola consellería competente en materia de facenda para actuar como entidades colaboradoras na recadación, e, excepcionalmente, nas caixas dos órganos que se creen, logo de autorización da consellería competente en materia de facenda, e cos requisitos e condicións que se determinen.\n2. Os pagamentos realizados a persoas ou órganos non competentes para recibilos, non liberarán o debedor da súa obriga de pagamento perante a facenda da comunidade autónoma, sen prexuízo da responsabilidade na que, se é o caso, puidera incorrer o perceptor non autorizado.\nArtigo 18º.-Medios de pagamento.\n1. O pagamento realizarase en efectivo ou, mediante o emprego de efectos timbrados nos supostos previstos legalmente e consonte co previsto neste artigo.\n2. Así mesmo, posibilitarase o pagamento a través dos diferentes medios que a tecnoloxía pon á disposición das entidades financeiras e calquera outros que sexan aprobados mediante a correspondente orde da consellería competente en materia de facenda.\n3. A utilización de efectos timbrados para o pagamento de taxas e prezos públicos requirirá expresa autorización da consellería competente en materia\nde facenda, que comprenderá a forma e características daqueles.\n4. O pagamento dos prezos privados realizarase consonte se dispoña nas normas que os establezan; no seu defecto, realizarase consonte se dispoña por orde da consellería competente en materia de facenda que desenvolva o procedemento de recadación deles e, subsidiariamente, consonte coa normativa xurídico privada.\nArtigo 19º.-Xustificantes de pagamento.\n1. Terán a consideración de xustificantes do pagamento en efectivo das taxas e dos prezos, segundo os casos:\na) As cartas de pagamento subscritas ou validadas por órganos competentes ou por entidades autorizadas para recibir o pagamento.\nb) Os recibos que emitan as entidades financeiras naqueles casos no que o obrigado ao pagamento optase por algunha das formas de pagamento a distancia que faciliten as novas tecnoloxías.\nc) As certificacións acreditativas do ingreso efectuado.\nd) Calquera outro documento ao que a consellería competente en materia de facenda outorgue expresamente o carácter de xustificante de pagamento.\n2. O xustificante de pagamento entregarase á persoa que realice o pagamento, e expresará polo menos as seguintes circunstancias:\na) Identificación e domicilio do debedor.\nb) Concepto e importe da débeda e período ao que se refire, se é o caso.\nc) Data do pagamento.\nd) Órgano, persoa ou entidade que o expide.\n3. Os recibos que expidan as entidades financeiras, no suposto previsto no punto 1.b) anterior, conterán as características que para o efecto estableza a consellería competente en materia de facenda.\n4. Cando se empreguen efectos timbrados, os propios efectos, debidamente inutilizados, constituirán o xustificante de pagamento.\nRecadación en período voluntario\nArtigo 20º.-Prazo de pagamento en período voluntario.\n1. O pagamento en período voluntario das taxas liquidadas polo propio suxeito pasivo realizarase no prazo establecido para formular a correspondente autoliquidación.\n2. No caso de débedas tributarias resultantes de liquidacións practicadas pola Administración, o pagamento en período voluntario realizarase nos prazos determinados na Lei xeral tributaria.\n3. Os prazos para o pagamento dos prezos públicos fixaranse, en cada caso, nos decretos polos que se aprobe o establecemento destes. No caso de non determinación dos devanditos prazos, aplicarase o disposto nos puntos anteriores.\n4. As débedas que deban satisfacerse mediante efectos timbrados pagaranse no momento da realización do feito impoñible, se non se dispón outro prazo na súa normativa reguladora.\n5. Os prazos para o pagamento dos prezos privados fixaranse, en cada caso, nas ordes que os establezan; en defecto de fixación do prazo nestas, o pagamento deberá realizarse no prazo establecido na orde da consellería competente en materia de facenda que desenvolva o procedemento de recadación deles.\nRecadación en período executivo\n1. O período executivo iníciase:\na) No caso de débedas liquidadas pola Administración, non ingresadas ao seu vencemento, o día seguinte ao vencemento do prazo de ingreso en período voluntario.\nb) No caso de débedas que se van ingresar mediante autoliquidación presentada sen realizar o ingreso correspondente en todo ou en parte, o devandito período iníciase para a débeda non ingresada o día seguinte ao vencemento do prazo ou prazos de ingreso en período voluntario.\n2. O inicio do período executivo determina o devengo das recargas do período executivo previstos na Lei xeral tributaria. Así mesmo determina a exixencia dos xuros de demora a que se refiren a Lei xeral tributaria e o texto refundido da Lei de réxime financeiro e orzamentario de Galicia, segundo se trate de débedas tributarias ou non tributarias respectivamente, e, se é o caso, das costas do procedemento de constrinximento.\n3. Iniciado o período executivo, a Administración efectuará a recadación das débedas polo procedemento de constrinximento sobre o patrimonio do obrigado ao pagamento.\nArtigo 22º.-Procedemento de constrinximento.\n1. Os elementos constitutivos e as diferentes fases do procedemento de constrinximento serán rexidos polas normas previstas neste decreto e pola normativa de carácter xeral aplicable á materia.\n2. O procedemento de constrinximento iniciarase mediante providencia notificada ao debedor na que se identificará a débeda pendente, liquidaranse as recargas do período executivo e requiriráselle para que efectúe o pagamento.\n3. A providencia de constrinximento, expedida polo órgano de recadación que sexa competente consonte co disposto no artigo 16º deste decreto, será o título suficiente para iniciar o procedemento de constrinximento e terá a mesma forza executiva que a sentenza xudicial para proceder contra os bens e dereitos do debedor.\nArtigo 23º.-Prazos de ingreso.\nUnha vez iniciado o período executivo e notificada a providencia de constrinximento, o pagamento da débeda deberá efectuarse nos prazos fixados na Lei xeral tributaria.\n1. Con carácter xeral, a inspección de cada instrumento financeiro corresponderalles aos órganos de inspección financeira e tributaria da consellería competente en materia de facenda.\n2. A competencia territorial atribuirase á delegación territorial con competencia en materia de facenda da capital da provincia na que radique a oficina xestora que realice o suposto de feito gravado.\nAs actuacións e o procedemento de inspección das taxas e dos prezos públicos axustaranse ao disposto na Lei xeral tributaria e á súa normativa de desenvolvemento.\n1. O procedemento sancionador en materia de taxas iniciarase sempre de oficio polos seguintes órganos:\na) Polos órganos de xestión tributaria da consellería competente en materia de facenda, cando o procedemento se inicie a instancia do órgano xestor da taxa.\nb) Polos órganos de inspección financeira e tributaria da consellería competente en materia de facenda, cando o procedemento se inicie como consecuencia dun procedemento de inspección.\nArtigo 27º.-Exercicio da potestade sancionadora.\nO exercicio da potestade sancionadora en materia de taxas desenvolverase consonte co establecido na Lei xeral tributaria e a súa normativa de desenvolvemento.\nRevisión de actos nulos de pleno dereito\n1. O procedemento para a revisión de actos nulos de pleno dereito en materia de taxas e prezos públicos poderá ser iniciado:\na) Mediante solicitude do interesado.\nb) Polo órgano que ditou o acto ou o seu superior xerárquico.\n2. A competencia para tramitar o procedemento corresponderá á dirección xeral competente en materia de ingresos de dereito público.\n3. A competencia para resolver corresponderá ao conselleiro competente en materia de facenda.\n1. O procedemento de revisión de actos nulos en materia de taxas desenvolverase consonte co establecido na Lei xeral tributaria e consonte coa súa normativa de desenvolvemento, se é o caso.\n2. O procedemento de revisión de actos nulos en materia de prezos públicos desenvolverase consonte co establecido na Lei de réxime xurídico das administracións públicas e do procedemento administrativo común e consonte coa súa normativa de desenvolvemento, se é o caso. Será de aplicación supletoria a normativa á que se refire o punto anterior.\nDeclaración de lesividade de actos anulables\n1. O procedemento para a declaración de lesividade en materia de taxas e prezos públicos iniciarase de oficio mediante acordo do órgano que ditou o acto ou o seu superior xerárquico.\n3. A declaración de lesividade corresponderá ao conselleiro competente en materia de facenda.\n1. O procedemento para a declaración de lesividade en materia de taxas desenvolverase consonte co establecido na Lei xeral tributaria e consonte coa súa normativa de desenvolvemento, se é o caso.\n2. O procedemento para a declaración de lesividade en materia de prezos públicos desenvolverase consonte co establecido na Lei de réxime xurídico das administracións públicas e do procedemento administrativo común e consonte coa súa normativa de desenvolvemento, se é o caso. Será de aplicación supletoria a normativa á que se refire o punto anterior.\n1. O procedemento de revogación de actos administrativos ditados en materia de taxas e prezos públicos iniciarase sempre de oficio.\n2. A competencia para tramitar e resolver o procedemento corresponderá á dirección xeral competente en materia de ingresos de dereito público.\n1. O procedemento de revogación de actos administrativos ditados en materia de taxas desenvolverase consonte co establecido na normativa en materia tributaria.\n2. O procedemento de revogación de actos administrativos ditados en materia de prezos públicos desenvolverase consonte co establecido na Lei de réxime xurídico das administracións públicas e do procedemento administrativo común e consonte coa súa normativa de desenvolvemento, se é o caso. Será\nde aplicación supletoria a normativa á que se refire o punto anterior.\nO órgano que ditase o acto administrativo en materia de taxas e prezos públicos rectificará, en calquera momento, os erros materiais, de feito ou aritméticos, sempre que non transcorrese o período de prescrición correspondente.\n1. A rectificación de erros de actos administrativos ditados en materia de taxas desenvolverase consonte co establecido na Lei xeral tributaria e consonte coa súa normativa de desenvolvemento, se é o caso.\n2. A rectificación de erros de actos administrativos ditados en materia de prezos públicos desenvolverase consonte co establecido na Lei de réxime xurídico das administracións públicas e do procedemento administrativo común e consonte coa súa normativa de desenvolvemento, se é o caso. Será de aplicación supletoria a normativa á que se refire o punto anterior.\nArtigo 36º.-Titulares do dereito á devolución.\nOs interesados, así como os seus habente-causas, terán dereito á devolución dos ingresos que realizasen indebidamente en concepto de taxas ou de prezos públicos nos supostos sinalados na Lei de taxas, prezos e exaccións reguladoras da Comunidade Autónoma de Galicia e na Lei xeral tributaria.\n1. Será competente para tramitar e resolver o procedemento o suxeito activo titular da taxa ou do prezo público cuxa devolución se pretende.\n2. Ditada a correspondente resolución e notificada ao interesado, deberá remitirse esta ou copia certificada dela ao órgano de recadación que sexa competente consonte co artigo 16º deste decreto, para que este propoña o pagamento mediante a expedición da correspondente orde ou mandamento de pagamento.\nArtigo 38º.-Procedemento de devolución.\nO procedemento para o recoñecemento do dereito á devolución poderá iniciarse de oficio ou a instancia de persoa interesada e desenvolverase consonte co disposto na normativa tributaria, sen prexuízo do disposto no artigo anterior.\nSerá competente para resolver os recursos de reposición interpostos polos interesados contra os actos en materia de taxas e prezos públicos o órgano que ditou o acto recorrido.\nArtigo 40º.-Normativa aplicable.\nEn todo o que se refira ao recurso de reposición será de aplicación o disposto na Lei xeral tributaria e a súa normativa de desenvolvemento, se é o caso.\nSerá competente para resolver as reclamacións económico-administrativas a Xunta Superior de Facenda, consonte co establecido no Decreto 34/1997, do 20 de febreiro, polo que se regula a súa organización, competencias e composición, e o seu funcionamento.\nArtigo 42º.-Suspensión de actos en materia de taxas e prezos públicos.\n1. A execución dos actos en materia de taxas e prezos públicos que, consonte á normativa vixente, foran impugnados, quedarán suspendidos automaticamente a instancia do interesado se se garante o importe do dito acto, dos xuros de demora que xere a suspensión e as recargas que puideran proceder.\n2. As solicitudes de suspensión xunto cos documentos xustificativos da garantía constituída e copia do recurso ou reclamación interpostos e do acto recorrido dirixiranse ao órgano de recadación que sexa competente consonte co artigo 16º deste decreto.\n3. Se a solicitude acredita a existencia do recurso ou reclamación e xunta garantía bastante, entenderase acordada a suspensión desde a data da dita solicitude.\nSe a garantía achegada non reúne os requisitos necesarios, concederase ao interesado un prazo de 10 días para emendar os defectos. Neste caso, o órgano de recadación resolverá expresamente sobre a suspensión, notificando a resolución ao interesado.\n4. A resolución anterior ou, no seu defecto, a solicitude do interesado, comunicarase ben ao órgano xestor competente para resolver o recurso de reposición, ben ao tribunal que estea a coñecer a reclamación contra o acto impugnado, co obxecto de que se incorpore ao expediente.\n5. Cando como consecuencia da resolución do recurso de reposición, deba facerse efectiva a débeda na súa totalidade ou de forma parcial, o órgano de recadación levantará a suspensión se transcorrido o prazo para a interposición da reclamación económico-administrativa, o interesado non lle comunicase a interposición desta.\nDo mesmo xeito, nos casos nos que como consecuencia da resolución da reclamación económico-administrativa, deba facerse efectiva a débeda\nna súa totalidade ou de forma parcial, o órgano de recadación levantará a suspensión se transcorrido o prazo para a interposición do recurso contencioso-administrativo, o interesado non lle comunicase a interposición tanto deste como da solicitude da suspensión na vía contencioso-administrativa.\nEn ambos os dous casos o acordo de levantamento da suspensión notificarase ao interesado, concedéndolle un novo prazo de ingreso en período voluntario consonte co artigo 20º deste decreto.\n1. Con carácter xeral, o control interno da actividade económico-financeira exercerao a Intervención Xeral a través da función interventora e do control financeiro, sen prexuízo do establecido no artigo 3º deste decreto.\n2. Corresponderalle á Intervención Xeral a dirección e a xestión da contabilidade pública. A contabilización dos instrumentos aos que se refire este decreto quedará suxeita ao establecido no texto refundido da Lei de réxime financeiro e orzamentario de Galicia.\nAs actuacións ás que se refire o artigo anterior axustaranse ao disposto no texto refundido da Lei de réxime financeiro e orzamentario de Galicia e na súa normativa de desenvolvemento.\nUso das tecnoloxías\nArtigo 45º.-Principios xerais.\n1. A consellería competente en materia de facenda promoverá o emprego do uso das técnicas e medios electrónicos, informáticos e telemáticos necesarios para a aplicación das taxas e dos prezos da Comunidade Autónoma de Galicia. Estas técnicas e medios deberán cumprir os criterios de seguridade, normalización e conservación aos que se refira a normativa correspondente.\n2. Os programas e aplicacións electrónicos, informáticos e telemáticos que se vaian empregar para a aplicación das taxas e dos prezos deberán ser previamente autorizados por orde do conselleiro competente en materia de facenda.\n3. A consellería competente en materia de facenda poderá facer efectiva a colaboración social na aplicación das taxas e dos prezos da Comunidade Autónoma de Galicia a través da celebración de acordos con:\na) As outras comunidades autónomas e cidades con Estatuto de autonomía, a Administración xeral do Estado e con outras administracións públicas.\nb) Entidades ou institucións privadas, en especial coas que presenten a condición de colaboradoras na xestión de taxas e prezos.\nc) Institucións e organismos representativos de sectores ou intereses sociais, laborais, empresariais ou profesionais, incluídas as organizacións corporativas das profesións oficiais colexiadas.\nOs acordos asinados coas persoas contidas na letra c) poderán estender os seus efectos ás persoas ou entidades que sexan colexiados, asociados ou membros daquelas. Para este efecto, as persoas ou entidades interesadas, deberán asinar un documento individualizado de adhesión ao acordo, que recolla expresamente a aceptación do contido íntegro deste. Non será precisa esta sinatura, cando os estatutos ou as normas da profesión oficial colexiada regulen que a subscrición de acordos de colaboración polas súas organizacións corporativas vinculan a todos os profesionais colexiados, sempre que o acordo subscrito recolla esta circunstancia.\n4. A consellería competente en materia de facenda admitirá sistemas de sinatura electrónica recoñecida para garantir nas súas relacións cos interesados por medios electrónicos, informáticos e telemáticos, a autenticidade e, se é o caso, a integridade dos documentos electrónicos. Así mesmo, estes sistemas poderán ser empregados para identificar os interesados nas actuacións que teñan lugar polos devanditos medios. En particular, admitiranse os sistemas de sinatura dixital ou numérica, baseados en criptografía asimétrica de clave pública, ou calquera sinatura electrónica avanzada, cando cumpra garantir a autenticidade e integridade do documento electrónico. A admisión pola consellería competente en materia de facenda de calquera sistema de sinatura electrónica, requirirá a súa compatibilidade cos medios técnicos dos que dispoña, así como a previa aprobación dos programas e aplicacións que vaian empregarse e a difusión pública das súas características.\nAutorízase a consellería competente en materia de facenda para ditar as disposicións necesarias para a aplicación deste decreto.\nQuedan derrogadas cantas disposicións de igual ou inferior rango se opoñan ao disposto neste decreto e en particular o Decreto 172/1992, do 26 de xuño, polo que se ditan normas para a xestión, liquidación e recadación das taxas e prezos públicos da Comunidade Autónoma de Galicia.\nSantiago de Compostela, sete de abril de dous mil cinco.


Juan Carlos, SD Antas: "As rapazas saen ao campo con moitas ganas" - Futbolinlugo\nJuan Carlos, SD Antas: “As rapazas saen ao campo con moitas ganas”\nA SD Antas feminina está a bater récords esta campaña. O pasado sábado, o conxunto desprazouse a Boiro para xogar a semifinal da Copa. Un gol de Jenny otorgou a vitoria ás lucenses, que disputarán a final ante o Mos en Padrón.\nSen embargo, non é a primeira final na que as rapazas particparán este ano. Hai unhas semanas xogaron a final da Copa Deputación lucense no Anxo Carro, na que caeron fronte un intratable Peluquería Mixta Friol. Futbolinlugo decidiu falar con Juan Carlos, adestrador desta gran xeración de xogadoras que vestieron esta temporada os colores da SD Antas.\nFutbolinlugo: Ola Juan Carlos. Tras una liga na que rematastes nunha moi digna sexta posición, o equipo fixo un enorme papel nas distintas copas. Onde residen as chaves dese éxito?\nJuan Carlos: No traballo diario, e no esforzo tanto das rapazas como do corpo técnico.\nFutbolinlugo: Trataredes de superar ao Mos o domingo ou o obxectivo xa está cumplido coa clasificación para a final?\nJuan Carlos: Cumplido está, pero se podemos vencer ao Mos sería máis bonito para todos, para a xente de Antas… xa que sería o noso primeiro título.\nFutbolinlugo: Cales serán as aspiracións da SD Antas de cara á seguinte campaña?\nJuan Carlos: Que continúe o mesmo grupo, coas mesmas ilusións… e a partir de aí, o traballo día a día.\nFutbolinlugo: Cambiará moito o plantel na vindeira temporada?\nJuan Carlos: Eu non vou seguir, pero imaxino que a xente si será a mesma.\nFutbolinlugo: Como é o ambiente nos partidos da SD Antas como local? Contades cun gran apoio na vila?\nJuan Carlos: Si, viña moita xente vernos, e as rapazas saían ao campo con máis ganas. Con xente animando desde o minuto un ata o noventa refórzase moito ás xogadoras.\nFutbolinlugo: De entre todas as cousas positivas que deixou este ano, cal destacarías?\nJuan Carlos: Coa actitude e o esforzó de todas, en xeral.\nJuan Carlos: A vós.\nDesexamos as nosas representantes da SD Antas toda a sorte do mundo o domingo ante o Mos. Non obstante, pase o que pase, xa estamos abondo orgullosos delas! Grazas rapazas!


Distancia mínima de 500 metros para novos establos de gando vacún: O sector ve inviable aplicalo en Galicia - Campo Galego\nInicio / Carne / Distancia mínima de 500 metros para novos establos de gando vacún: O sector ve inviable aplicalo en Galicia\n26/09/2021 2:48 p.m.\nAldea galega cos establos dentro do núcleo de poboación\nClamor unánime en Galicia contra a nova norma coa que o Ministerio de Agricultura quere regular as instalacións de gando bovino en toda España, o “Proyecto de Real Decreto por el que se establecen normas básicas de ordenación de las granjas bovinas”, que este xoves entrou en fase de exposición pública para que cidadáns e organizacións podan facer achegas.\nA cuestión que suscita máis rexeitamento é a distancia mínima que establece para novos establos, 500 metros respecto a núcleos habitados ou doutras granxas , o que resulta inviable en Galicia, pero tamén en boa parte da Cornixa Cantábrica, polo minifundismo e a dispersión da poboación.\nUnións Agrarias: “É unha norma que non está pensada para o sector vacún, e menos para o de Galicia”\nNeste sentido, Óscar Pose, responsable do sector de vacún de leite en Unións Agrarias (UUAA) considera que a norma “está pensada para explotacións intensivas doutras especies -como porcino ou avícola- e con total descoñecemento da realidade das ganderías de vacún, polo menos de Galicia, -onde se concentra o 40% da produción de leite de vaca de España e o 55% das granxas-, así como tamén dos distintos sistemas de manexo do gando”.\nO punto máis cuestionable para Unións, que xa anuncia que presentará alegacións á norma, son as distancias que establece: “En Galicia xa temos unha norma, a Lei do Solo da Xunta, que establece unha distancia mínima de 100 metros para os novos establos de gando vacún, e deixando marxe aos concellos para adaptala, e de feito algúns rebaixan esa distancia a 50 metros. O que non ten sentido é que agora queiran esixir unha distancia de 500 metros, cando non hai nada que demostre que haxa risco sanitario, como si o pode haber en granxas de porcino ou avícolas”, explica.\nEngade que, “ademáis de moi difícil de entender, e máis aínda de aplicar en Galicia, xeraría un sobrecoste moi grande para as ganderías que se creen de novo, pois habería que levar a moita máis distancia acometidas de electricidade, de auga, facer pistas de acceso….etc”.\nEn canto ao límite ás “macrogranxas” que establece o Ministerio limitando o tamaño dos novos establos a 850 animais adultos Unións Agrarias tampouco está de acordo. “Se se pretende dicir que as ganderías de 850 UGMs son macrogranxas, iso non é certo. En Galicia xa temos explotacións dese tamaño e non teñen ningún problema porque teñen superficie suficiente para xestionar o xurro, que non é un resíduo senón un abono orgánico, moito máis beneficioso para o solo e para a economía das ganderías que utilizar abonos químicos de síntese”.\nSindicato Labrego: “850 animais como límite máximo parécenos moi elevado”\nDende o Sindicato Labrego defenden que debería baixarse aínda máis o límite de 850 animais para as novas granxas de vacún de leite. Á espera de estudar máis en profundidade a normativa que propón o Ministerio, consideran que debe potenciarse e protexer dende as leis un modelo de gandería de vacún “vinculada ao territorio, de forma que haxa unha relación sostible medioambiental e económicamente entre o número de animais e a base territorial da que se dispón, pero tamén potenciando as granxas de tipo familiar de pequeno e mediano tamaño, moitas delas situadas nos propios núcleos rurais, e con esta norma terían difícil continuidade”.\n“O Ministerio volve caer no erro de tratar a todas as ganderías como se foran unha gran industria, porque ese non é o modelo que temos en Galicia e todas as esixencias que se lles queren impoñer son moi costosas e inviables para as granxas de pequeno e mediano tamaño”, advirte Isabel Vilalba, secretaria xeral do Sindicato Labrego.\nHiginio Mougán (AGACA): “O texto do Ministerio é moi impreciso e precisa moitas aclaracións”\nDende as cooperativas galegas a norma do Ministerio de Agricultura tamén suscita, cando menos, moitas dúbidas. “O texto é moi impreciso e precisa unha aclaración interpretativa do mesmo para aclarar moitos puntos preocupantes”, asegura Higinio Mougán, diretor xerente da Asociación Galega de Cooperativas Agrarias (AGACA).\nA cuestión que máis lles preocupa da norma que propón o Ministerio para regular as instalación de gando vacún é a das distancias a outras explotacións e núcleos de poboación.\n“Se un gandeiro quere construír un establo novo vai ter que gardar tamén a distancia mínima de 500 metros respecto á súa granxa e ás dos veciños? E se varios gandeiros se deciden asociar para montar unha nova gandería e construír unha nova nave tamén terán que respectar ese límite? Hai que aclaralo porque de ser así suporía unha enorme traba que hipotecaría o futuro de moitas ganderías”, advirte.\nNeste sentido, o representante de AGACA defende que “hai que posibilitar que as explotacións de gando vacún existentes se podan ampliar, estean onde estean, e iso non debería estar suxeito a ningunha limitación a maiores das que hai neste momento”.\nOutro punto de preocupación para Higinio Mougán é que o Ministerio de Agricultura pretenda prohibir os establos con vacas trabadas en 2 anos. “Quedan moitos en Galicia e sen en dous anos os prohibimos e aínda por riba non lles permitimos ampliar o establo están obrigando a que pechen moitas granxas”, alerta o representante de AGACA.\nAsociación Agraria de Galicia: “Necesitamos unha postura conxunta de Galicia”\nDende a Asociación Agraria de Galicia o seu presidente, Francisco Bello, asegura que “sempre nos opuxemos a esta regulación porque mentres en España lle poñemos portas ao campo, estanse a producir estes alimentos noutros países sen normas e sen garantías e que logo nolos venden a nós”.\nÁ espera de estudar o decreto do Ministerio, Francisco Bello defende que “este debería ser un tema no que a Xunta debería liderar, xunto coas organizacións agrarias, unha postura conxunta de Galicia, para defender o noso modelo e a nosa produción leiteira”.\nPor último, dende a Federación Rural Galega (FRUGA), o responsable do sector de vacún de leite, Elías Somoza, considera “crítico que se nos esixa 500 metros de distancia dos novos establos”. “En Galicia sempre tivemos explotacións de gando vacún cerca das casas e doutras granxas e nunca pasou nada, e de feito temos unha cabana gandeira moi saneada. O modelo de Galicia non ten nada que ver co do resto do Estado polo que non se entende para nada esta normativa”, subliña.\nEn canto á Consellería de Medio Rural de momento non manifestou a súa valoración e informa de que está estudando o texto do Ministerio para presentar alegacións.


Felisuco dimite como líder de Cs en Cantabria\nEfe 20 diciembre 2019 12:42 h.\nFélix Álvarez, Felisuco. TWITTER\nA contratación "por un día" de Rubén Gómez, desencadenamento da ruptura no seo da formación\nO portavoz de Cidadáns en Cantabria, Félix Álvarez, Felisuco, presentou na tarde deste xoves ao comité autonómico do partido o seu dimisión como responsable da formación na comunidade autónoma tras as súas "desavinzas" co resto da dirección, segundo sinalaron a Efe fontes do partido.\nAs mesmas fontes precisaron que ás 20.00 horas estaba convocado o comité autonómico de Cidadáns en Cantabria para falar con Álvarez da situación xerada tras contratar para un posto no Parlamento de Cantabria a quen foi a cabeza de lista da formación ao Congreso nas últimas eleccións xerais, Rubén Gómez.\nO comité autonómico, ao que tamén pertence Félix Álvarez como portavoz do partido, quería saber por que o portavoz negara a este órgano que contratase a Rubén Gómez e, posteriormente, ese contrato –que foi por un día– fose publicado por un medio de comunicación.\nNa reunión deste xoves, que se prolongou durante poucos minutos, Álvarez sinalou que contratou "co visto e prace da dirección nacional do partido" ao candidato ao Congreso nas últimas eleccións xerais e deputado rexional na anterior lexislatura.\nCon todo, Félix Álvarez sinalou ao comité autonómico que Rubén Gómez pediu, ao día seguinte de ser contratado, que se rescindise a súa responsabilidade dentro da organigrama do grupo de Cidadáns no Parlamento cántabro, polo que o seu contrato "foi dun día".\nTras a situación creada no seo do partido e as "continuas desavinzas" que existen entre o portavoz e parte da dirección da formación política, Félix Álvarez decidiu presentar a súa dimisión como responsable de Cidadáns en Cantabria.\nFélix Álvarez é portavoz de Cidadáns en Cantabria desde xullo de 2017 despois de que se producise unha escisión no partido, que levou á súa elección por parte da dirección nacional.\nA súa chegada á política –xa que ata entón era coñecido como Felisuco na súa faceta de humorista e actor– foi en 2016 para as eleccións xerais de xuño dese ano, cando Albert Rivera designouno cabeza de lista de Cidadáns ao Congreso por Cantabria, escano que conseguiu.\nNas pasadas eleccións autonómicas, Félix Álvarez foi a cabeza de lista á Presidencia de Cantabria e o seu partido conseguiu tres deputados fronte aos dous que tivo a anterior lexislatura.\nJunqueras defiende que no se pare la negociación con el PSOE aunque siga en prisión


Liga Provincial Archives » DeporteMeco\nO Breogán estará a fin de semana na Travesía de Foz e na 3ª regata de alevíns e benxamíns\nBy Redacción Deporte Meco on 31/07/2015\t2015, 3ª regata de alevín e Benxamíns, Breogán, Liga Provincial, Piragüismo, Tempada 2015, Travesía de Foz Piragüismo, Últimas noticias\nEsta fin de semana, os deportistas do C.M.D.C. Breogán asistirán a dúas probas diferentes: 3ª regata da Liga Provincial de alevíns e benxamíns en Catoira, e a Travesía de Foz. Esta fin de semana, o club grovense de piragüismo Breogán, estará presente en dúas porobas de ámbito provincial e galego, para as que movilizará a […]\nResultados dos encontros deportivos da fin de semana (9-10 de agosto)\nBy Redacción Deporte Meco on 12/08/2014\tAlevíns, Amanecer, Amegrove, Amigable, Augas Tranquilas, Bandeira Teresa Herrera, Benxamíns, Broegán, Campionato do Mundo, Campionato Galego, Campionato Galego de Kaiak de Mar, Concello do Grove, CR Mecos, Descenso Internacional, Diego Romero, Infantil, Kaiak de mar, LGT, LGT-A, LGT-B, Liga Galega, Liga Galega de Traíñas, Liga Provincial, Pretempada, Remo, Resultados, Sella, Sénior, Tono Campos, Traíñas, Unión, Villaviciosa, X Trofeo Concello do Grove Últimas noticias\nO Breogán acudirá a un Campionato de España e a unha regata de Promoción esta fin de semana\nBy Redacción Deporte Meco on 01/08/2014\tAlevíns, Benxamíns, Breogán, Cadetes, Campionato de España, Cmapionato de españa de Maratón, Liga de Promoción, Liga Provincial, Maratón, Piragüismo, Pitufos, Promoción, Sénior, Veteranos, Xuvenís Piragüismo\nEsta fin de semana os palistas do Breogán acudirán a dúas novas citas co piragüismo. O sábado e o domingo celebrarase no Río Lérez o Campionato de España de Maratón, onde non faltará representación grovense, se ben tan só 9 palistas mecos estarán presentes na proba por diferentes motivos. O domingo, o equipo de benxamíns […]\nO Breogán acada a 5ª posición na 2ª proba da Liga provincial de alevíns e benxamíns\nBy Redacción Deporte Meco on 23/06/2014\tAlevíns, Benxamíns, Breogán, Liga Provincial, Piragüismo, Sénior, Xuvenil Piragüismo, Últimas noticias\nOs padexeiros do Breogán disputaron un total de tres probas durante esta fin de semana. No Campionato de España de Ríos e Travesías o Breogán conquistou a medalla de ouro no C-2 senior masculino, e a medalla de bronce no C-1 senior masculino. No Descenso do Miño de Lugo o equipo de padexeiros xuvenís e […]


Vieiros: Galiza Hoxe - O número de ataques a indíxenas de Colombia aumentou durante 2009\n"Forzados a participar no conflito"\nO número de ataques a indíxenas de Colombia aumentou durante 2009\nUn informe elaborado por Amnistía Internacional culpa as forzas de seguridade, os paramilitares e os grupos guerrilleiros de homicidios, secuestros e outros abusos.\nRedacción - 17:15 23/02/2010\nTags: Amnistía Internacional Colombia conflito indíxenas informe\nZonas indíxenas (ampliar)\nAmnistía Internacional denunciou este martes un aumento dos ataques contra os indíxenas en todo o territorio de Colombia durante 2009. A organización culpa "as forzas de seguridade, os paramilitares e os grupos guerrilleiros".\nEntre os abusos, inclúense "homicidios, desaparicións forzosas e secuestros, ameazas, abusos sexuais contra mulleres, recrutamento de nenos e nenas soldados, desprazamento forzoso e persecución de dirixentes indíxenas".\n"Os indíxenas sofren cada vez máis ataques en Colombia", afirmou Marcelo Pollack, investigador de Amnistía Internacional sobre o país. "Fórzanos a participar no conflito armado e estanos a botar das súas terras", engadiu, e reclamou a actuación inmediata do goberno.\nSegundo cifras da Organización Nacional Indíxena de Colombia, polo menos 114 mulleres, homes e nenos indíxenas foron vítimas de homicidios e milleiros fórono de desprazamento forzoso só en 2009, casos case todos que as autoridades eludiron investigar.\n"A loita pola supervivencia e a dignidade", informe de AI


"Ribeiras" coñece os traballadores de O Grove e Mugargos mañá na TVG - Faro de Vigo\n"Ribeiras" coñece os traballadores de O Grove e Mugargos mañá na TVG\nOs protagonistas son Rosa Couto, mariscadora, e Manolo Triñanes, mecánico nunha conserveira\nEl director explica una secuencia a las mariscadoras de Mugardos.\nA Televisión de Galicia emite mañá ás 16.20 horas "Ribeiras", o percorrido polas costas de Galicia para contar a vida das xentes que viven e traballan nas vilas mariñeiras, nos portos e peiraos.\nTrátase dunha produción encargada por TVG a Producións Celta -empresa de produción audiovisual que pertence conxuntamente aos xornais Faro de Vigo e La Opinión de A Coruña, do grupo Editorial Prensa Ibérica- dirixido e presentado por X. H. Rivadulla Corcón.\nNo sexto capítulo, "A filosofía da ribeira", imos coñecer a filosofía do vivir nas ribeiras galegas da man de Rosa Couto de Mugardos, unha muller mariscadora que afronta a vida e o traballo con positivismo, e de Manolo Triñanes do Grove, que traballando como mecánico nunha conserveira, atopa tempo para dedicarllo a súa paixón, as embarcacións tradicionais.\nEn Mugardos vive Rosa Couto unha muller vital que traballa na extracción da ameixa na vila que fai anos a acolleu. Rosa, caracterízase por ser unha mariscadora optimista, sempre con pensamento positivo, que traballa o mar sustentando a conciencia mariñeira da vila, rodeada de mariscadoras coma Teresa Carnero, a patroa maior, e Rosa Tizón, vicepatroa, coas que comparte algo máis que as praias que traballan, compartindo vida, creando vínculos de amizade que fai das mariscadoras de Mugardos a súa familia mariña.\nCoa axuda do vento mareiro, no Grove, Manolo, amosaranos tamén a filosofía da convivencia do pasado e presente para asegurar un futuro mellor da memoria do mar a través do coidado e recuperación das embarcacións tradicionais dende a "Asociación Dorna Meca" que preside.\nManolo, que nos ensinará o seu traballo como mecánico de mantemento nunha fábrica conserveira, non deixará en ningún momento dúbida do que realmente o apaixona: o mar e o navegar, e boa fé delo darán as súas irmáns Lourdes e Mariló Triñanes coas que comparte traballo e confidencias do seu soño de navegar. Manolo sabe que do mesmo xeito que vive nunha vila moi mariñeira, o lugar dos barcos, é o que lle corresponde, o mar, e o seu destino, navegar.


Asignatura FISIOTERAPIA NAS DISFUNCIÓNS DO APARELLO LOCOMOTOR Código 651G01024\nSesión maxistral Método expositivo impartido polo profesor, onde se desenvolve un tema do programa utilizando soporte técnico. Os contidos abordados nas sesions maxistrales, poderanse complementar/reforzar con algunha lectura recomendada, ou ben mediante a posta en práctica de actividades de resolución de problemas, e/ou estudo de casos\nProba mixta Integra preguntas tipo de probas de ensaio e preguntas tipo de probas obxetivas.\nEn canto a preguntas de ensaio, recolle preguntas abertas de desenvolvemento. Ademais, en canto preguntas obxetivas, pode combinar preguntas de resposta múltiple, de ordenación, de resposta breve, de discriminación, de completar e/ou de asociación\nProba práctica Proba na que se busca que o alumno desenvolva total ou parcialmente, algunha práctica que previamente fixera durante as clases prácticas. A proba práctica pode incluir previamente, a resolución dunha pregunta/problema que teña como resultado, a aplicación práctica dunha determinada técnica ou práctica aprendida


Jon Gorospe é nomeado Premio Galicia de Fotografía Contemporánea 2016 • Vítor Nieves\nby Vítor Nieves · 27/09/2016\nO certame lanzado polo festival Outono Fotográfico e co patrocinio da Xunta de Galicia e a Deputación de Lugo premia nesta edición ao ensaio fotográfico “Environments”.\nO Premio Galicia de Fotografía Contemporánea ten por obxecto promover a fotografía contemporánea e as cuestións éticas que suscita, en xeral, a arte contemporánea respecto das formas de dominación e a imposición de límites ao pensamento. Pretende promover a creación dun espazo fotográfico no noso País que complemente o creado durante máis de tres décadas polo festival Outono Fotográfico mediante o incentivo de propostas de carácter visual-fotográficas, sen límite en canto á técnica ou á estética, por parte de autores e autoras tanto nacionais como estranxeiros.\nNeste sentido, o traballo de Jon Gorospe entronca á perfección co obxectivo do Premio, e ven a aportar unha revisión moi fresca sobre o relacionamento da nosa sociedade cos residuos que producimos no planeta. “Environments” é un ensaio cunha linguaxe arrasadoramente contemporánea no que o autor con diversas pezas de orixe fotográfica e audiovisual quere convidar a repensar a nosa posición no mundo, e a relación androcentrista que temos co que nos arrodea.\nO xurado, que visualizou proxectos chegados desde varios países, seleccionou como finalistas, ademáis de o de Gorospe, os traballos de Javier Arcenillas e de Sabela Eiriz. Ete comité de avaliadores estivo este ano composto por Santiago Olmo, Director do Centro Galego de Arte Contemporánea; Ana Matos, Directora da Galería das Salgadeiras (Lisboa) e curadora; Silas de Paula, Profesor de Fotografía na Universidade Federal do Ceará en Fortaleza (Brasil) e fotógrafo, Xosé Lois Vázquez, Director do festival internacional Outono Fotográfico, editor e fotógrafo; Vítor Nieves, Curador do OF, coordinador do Premio e fotógrafo; María Mercedes Gallego, Xefa Territorial de Cultura, Educación e Ordenación Universitaria en Ourense (en representación da Xunta de Galicia); Encarna Lago, Xerente da Rede Museística de Lugo (en representación da Deputación de Lugo) e actuando como secretaria Manú Gallego (en representación da Asociación Proxecto Benito Losada).\nA exposición “Environments” de Jon Gorospe inauguraráse en decembro na Sala de Exposicións do Pazo de San Marcos (sede de Deputación de Lugo), no marco do festival Outono Fotográfico para logo comezar a itinerancia polas cidades galegas así como outras localidades de Portugal e do Estado Español.


Rianxo ponse na vangarda da intervención urbanística con murais – O Barbanza\nRianxo ponse na vangarda da intervención urbanística con murais\nO barco bateeiro intervido por Nove Noel\n20190911 Estes días Rianxo é un gran obradoiro sen paredes nin límites, urbano, para dar renda solta á creatividade pictórico-grafiteira-muralista local e galega. Esta actividade creativa insírese no festival Viladomar, organizado pola asociación Ondiñas Mainas de Rianxo, que nos está a poñer ao tanto (puntualmente e con información actualizada) dos traballos despregados no seu Facebook.\nA Casa da República de Isorna\nAo longo desta semana os labores concéntranse nos centros sociais de Isorna e Araño, e máis nos muros da praia de Tanxil. A estes emprazamentos engadíronse outros recantos sorprendentes e non agardados, como os piares da ponte peonil no esteiro do río Te, que foi decorada cunha paisaxe máxica das nosas rías, ou un barco bateeiro que se prestou para a ocasión deixándose levar pola inspiración colorista de Nove Noel.\nA balea da praia de Tanxil\nAs e os artistas tamén lle están a dar unha viraxe estética a un domicilio particular. Participan creadoras e creadores como a lucense Doa (que traballa na Casa da República de Isorna, dotándoa de fermosos motivos vexetais), Sokram, Mou (Ordes), Nana (Ordes), Nove Noel ou Miguel Peralta (Cestola na Cachola), xunto co rianxeiro Vicente Batalla (o responsábel da impresionante balea azul e doutras criaturas mariñas que cobren, a partir de agora, os muros de Tanxil). O festival terá as mentes creativas ocupadas até este venres. Logo será a quenda de ir argallando novos sitios de Rianxo que intervir.


O BNG apoia a comisión de investigación pese ao veto do PP a que inclúa a venda de NovaGalicia - Novas - BNG - Bloque Nacionalista Galego\nAna Pontón na tribuna do Parlamento Galego\n13 Dec 2016 ás 13:12\nana-ponton parlamentogalego caixas espolio\nAna Pontón: “O peche da anterior comisión foi decisión deliberada para non coñecer a verdade porque Feijóo foi cómplice do desfalco das caixas”\nO BNG votou a favor de crear unha segunda comisión de investigación parlamentaria sobre a desaparición das caixas galegas, pese ao veto do PP a que incluíse como obxecto de investigación a venda de NovaGalicia, nunha operación que custou 8.500 millóns de euros públicos e deixou Galiza sen unha entidade financeira propia.\nA formación nacionalista confía que nesta ocasión, -e aínda co obxecto de investigación cercenado-, a Comisión poda facer o seu traballo deliberadamente bloqueado polo PP na pasada lexislatura.\n“O peche da anterior comisión foi unha decisión política deliberada para que non se coñecese a verdade”, salientou a portavoz parlamentaria Ana Pontón, “se Feijóo tivera a conciencia tranquila tería deixado traballar á comisión con liberdade, pero foi cómplice do desfalco e da desaparición das caixas, nunha venda que foi unha estafa en toda a regra”, argumentou no debate parlamentario.\nPontón denunciou que a estratexia “dilatoria” do PP para neutralizar a pasada comisión de investigación tivo como única motivación “soterrar a verdade tan incomoda de que se vendeu como un éxito persoal do presidente da Xunta o que en realidade foi un fiasco, a verdade incómoda de que foi Feijóo quen deu un tempo extra aos ex directivos para blindar indemnizacións que a Xustiza declarou ilegasis”.\nO propio portavoz parlamentario popular admitiu que o PP bloqueou a comisión “para enfrear o debate”, reveladora declaración que para Pontón supón que o partido de goberno pretende poñerse “por riba do Parlamento, por riba da lei e por riba da democracia”. Con estes antecedentes, a portavoz do Bloque demanda que esta nova comisión de investigación “non se vexa obrigada a chegar a conclusións á medida do relato previamente cociñado polo PP”.\n“Que a verdade se faga paso”, -concluíu-, ante uns feitos que supuxeron a desaparición do sistema financeiro galego, con miles de millóns de euros de perdas e con serias repercusións sobre o sistema crediticio, sen que ninguén asumise responsabilidades políticas, nin haxa ninguén na cadea.


Oferta de 600 plazas en balnearios por parte de la Xunta - morrazo tribuna\nHome » Galicia » Las Cosas de la Vida » Oferta de 600 plazas en balnearios por parte de la Xunta\nOferta de 600 plazas en balnearios por parte de la Xunta\nPUBLICADA NO DOG A CONVOCATORIA DE BENESTAR DE 600 PRAZAS PARA ESTADÍAS EN BALNEARIOS DIRIXIDAS ÁS PERSOAS MAIORES DE GALICIA\nO prazo de presentación de solicitudes comezará mañá e rematará o próximo 14 de maio, os interesados xa poden acceder á información e ao modelo de solicitude na web http://benestar.xunta.es/web/portal/portada-de-maiores\nComo novidade, nesta convocatoria os participantes poderán ir acompañados de fillos ou fillas cunha discapacidade igual ou superior ao 33%\nEsta iniciativa facilita ás persoas con menos recursos a posibilidade de disfrutar duns días de tratamento termal en balnearios de Galicia\nA duración de cada estadía é de dez días (nove noites)\nO Diario Oficial de Galicia (DOG) publica hoxe a orde que regula a convocatoria do programa “Benestar en balnearios” da Consellería de Traballo e Benestar co que se pretende contribuír ao mantemento da autonomía das persoas maiores, facilitándolles a posibilidade de gozar duns días de descanso, convivencia e tratamento termal, ocupando o seu tempo libre dun xeito activo e positivo.\nNesta ocasión convócanse un total de 600 prazas repartidas por toda Galicia. En concreto, nos balnearios de Acuña en Caldas de Reis (Pontevedra); Arnoia en Ourense; Augas Santas en Ferreira de Pantón (Lugo); Baños de Brea en Vila de Cruces (Pontevedra); Baños de Molgas en Ourense; Caldelas de Tui en Tui (Pontevedra); O Carballiño (Ourense); Carballo (A Coruña); Cuntis (Pontevedra); Laias en Cenlle (Ourense); Lobios (Ourense); Río Pambre en Palas de Rei (Lugo); e Termas Romanas de Lugo.\nO prazo de presentación de solicitudes comezará mañá e rematará o próximo 14 de maio. Os interesados xa poden acceder á información e ao modelo de solicitude na web do departamento http://benestar.xunta.es/web/portal/portada-de-maiores\nEsta iniciativa facilita ás persoas con menos recursos a posibilidade de disfrutar duns días de tratamento termal en balnearios emprazados en Galicia. A duración da estadía é de dez días (nove noites).\nA mesma inclúe a estadía en habitacións compartidas, en réxime de pensión completa en balnearios, hoteis ou residencias; tratamento termal, segundo prescrición facultativa; e actividades de animación sociocultural.\nPara participar nesta iniciativa é necesario ter máis de 65 anos ou 60 reunindo a condición de pensionista, residir en Galicia, valerse por si mesmo, non padecer enfermidade infecto-contaxiosa nin trastornos mentais ou condutuais.\nComo novidade, este ano tamén poderán participar os fillos ou fillas ou as persoas tuteladas polas persoas solicitantes que teñan un grado de discapacidade igual ou superior ao 33%, sempre e cando o podan facer sen necesidade de apoio de terceira persoa e se podan desprazar con autonomía e compartan a habitación coas persoas proxenitoras.\nAs solicitudes poderanse presentar nas xefaturas territoriais e nos centros sociocomunitarios. No caso de que dúas persoas queiran acudir xuntas ao mesmo destino e quenda deberán presentar unha única solicitude para a súa baremación conxunta, acompañada da documentación que nela se indica.


Buscan os falsos vendedores de coches que deron catro golpes en Galicia | Noticias de Galicia | CRTVG\nPublicado o 24/01/2020 11:18\nNun descampado de Tor, en Monforte, foi o escenario en que se rexistrou a última estafa na compra dun coche de alta gama. Con este, xa son catro os casos denunciados nos últimos meses entre o sur de Lugo e Ourense. Nesta ocasión, a vítima é un veciño de Burgos, de 37 anos, que levaba 20.000 euros para realizar a transacción. Primeiro tirotearon o seu vehículo para meterlle medo, e como se resistía a entregar os cartos, déronlle un forte golpe na cabeza.\n"Neste caso en concreto, era dar a cambio o vehículo que traía esta persoa, que viña da zona de Castela, e entregar 20.000 euros. Quedan nunha zona apartada da cidade, a onde hai fácil acceso en coche pero difícil andando, e unha vez están no lugar para facer o intercambio, solicítanlle os cartos. E, como non llelos entrega, agrídeno dunha forma bastante contundente," di Manuel Arias, voceiro da Comisaría da Policía Nacional de Lugo.\nTamén lle quitaron o móbil, para que non puidese chamar a policía. Por sorte para a vítima, que estaba ferida, uns veciños que o viron deron aviso e unha ambulancia do 061 que se ocupou do seu traslado ao hospital comarcal de Monforte. En canto aos estafadores, crese que este era o coche que levaban. Supostamente, prendéronlle lume para borrar o seu rastro. Apareceu a cinco quilómetros de distancia, e o incendio foi sufocado polos bombeiros do parque comarcal monfortino.\n"Avisáronnos de que había un coche ardendo entre as parroquias de Piñeira e Distriz, próximas ao casco urbano de Monforte. Chegaron os compañeiros alí e viron un BMW ardendo con moita intensidade. Non había nin condutor nin persoas ao lado, e procederon á extinción", relata Tomás Losada, sarxento dos bombeiros de Monforte.\nNos catro casos de estafa na compra de coches de alta gama, as vítimas eran de fóra de Galicia. Un caso rexistrouse no concello ourensán de Coles, outro en Sarria e outros dous en Monforte.\nAxentes da Garda Civil e da Policía Nacional están a cooperar nunha investigación conxunta para tratar de identificar, localizar e deter os membros dunha banda de falsos vendedores de coches que actuaron polo menos en catro ocasiones en Galicia, tres veces en municipios da provincia de Lugo e unha no de Ourense.\nFontes policiais informaron de que todos os indicios e probas solicitadas ata o momento polos investigadores de ambos os corpos apuntan a que os autores deste violento roubo son os mesmos. "Todos as investigacións que realizamos ata o de agora apuntan a que os catro casos están relacionados", sinalan os mesmos informadores.\nDe feito, "o modus operandi é o mesmo", porque nos catro casos que están a ser investigados os falsos vendedores citaron as súas vítimas "no arrabalde dos núcleos de poboación" e, nada máis establecer contacto con elas, o primeiro que fixeron "foi quitarlles o teléfono móbil".\nCon esa forma de proceder, precisan, asegúranse de que "terán tempo suficiente para fuxir do lugar do roubo" e "cando as vítimas teñen posibilidade de dar aviso, probablemente eles xa están lonxe".\nA mesma fonte tamén lamenta a falta de prudencia das propias vítimas ao acudir a unha zona apartada para atoparse con xente á que non coñecen de nada e cunha "gran suma de diñeiro en efectivo", cando hoxe en día hai formas de pago moito máis seguras, sosteñen.


A AMTEGA abre a súa participación na MWC cun encontro sobre ciberseguridade - Código Cero - Diario Tecnolóxico de Galicia\nmércores, 14 de novembro do 2018 Redacción\nA sesión da mañá, #PemeSegura.gal: Xornada de ciberseguridade, está dirixida a empresas. No mundo actual, todas están expostas a sufrir un ciberataque e, malia que a seguridade total non existe, nesta sesión preténdese dar unhas pautas sobre as medidas que se poden adoptar para facer fronte a este problema.\nA xornada contará con dous relatorios a cargo de dous expertos na materia, Luis Hidalgo, de INCIBE, e Enrique Serrano, cofundador de Mundo Hacker. A xornada matutina rematará cunha mesa temática na que especialistas galegos tratarán temas como o novo regulamento de protección de datos, os novos servizos de seguridade, a seguridade en contornos industriais ou os incidentes de seguridade.\nNun mundo hiperconectado cómpre actuar con garantías ante as ameazas en Internet, como o sexting, a ciberviolencia de xénero, o ciberbullying ou a fraude dixital. Por este motivo, a sesión da tarde, Ciberserguridade na túa casa: ciberseguridade para tod@s, abordará estes riscos da man de recoñecidos especialistas en cada unha das materias.\nAs actividades complétase con visitas ao Centro de Proceso de Datos Integral da Xunta, o Corazón Dixital de Galicia para o que os interesados se poden inscribir por correo electrónico.


Carta Xeométrica: Graffitirosalía no Cotarelo\ngraffitirosalia no cotarelo 2014 from larchandocotarelo on Vimeo.\nIntervención plástica realizada no IES Armando Cotarelo, no Día de Rosalía 2014. A partir dunha idea da AELG. Foi unha iniciativa do ENDL Cotarelo. Vilagarcía de Arousa.\nEtiquetas: Día de Rosalía, Equipos Normalización, vídeo, Vilagarcía de Arousa